
ŠAKIŲ RAJONO SAVIVALDYBĖS  TARYBA

SPRENDIMAS

DĖL KELEIVINIO KELIŲ TRANSPORTO VEŽĖJŲ NUOSTOLIŲ, SUSIDARIUSIŲ DĖL BŪTINŲ KELEIVINIO KELIŲ TRANSPORTO PASLAUGŲ TEIKIMO VISUOMENEI, KOMPENSAVIMO TVARKOS APRAŠO TVIRTINIMO

2008 m. lapkričio 27  d.  Nr. T-331
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 16 str. 4 d., Kelių transporto kodekso (Žin., 1996, Nr. 119-2772) 4 str. 3 d. ir Susisiekimo ministro 2003 m. kovo 13 d. įsakymu Nr. 3-154  (Žin., 2003, Nr. 30-1265) patvirtintos keleivinio kelių transporto vežėjų nuostolių, susidariusių dėl būtinų keleivinio kelių transporto paslaugų teikimo visuomenei, kompensavimo tvarkos 3 p.,   n u s p r e n d ž i a,

patvirtinti Keleivinio kelių transporto vežėjų nuostolių, susidariusių dėl būtinų keleivinio kelių transporto paslaugų teikimo visuomenei, kompensavimo tvarkos aprašą (pridedama).

          PATVIRTINTA

                                                                                  Šakių rajono savivaldybės tarybos 

                                                                                  2008 m. lapkričio 27 d. sprendimu Nr. T-331
KELEIVINIO KELIŲ TRANSPORTO VEŽĖJŲ NUOSTOLIŲ, SUSIDARIUSIŲ DĖL BŪTINŲ KELEIVINIO KELIŲ TRANSPORTO PASLAUGŲ TEIKIMO VISUOMENEI, KOMPENSAVIMO TVARKOS APRAŠAS

I. BENDROSIOS NUOSTATOS

1. Keleivinio kelių transporto vežėjų nuostolių, susidariusių dėl būtinų keleivinio kelių transporto paslaugų teikimo visuomenei (toliau vadinama – vežėjų nuostoliai), kompensavimo tvarkos aprašas (toliau vadinama – tvarkos aprašas) nustato vežėjų nuostolių, patirtų vežant keleivius vietinio (priemiestinio) reguliaraus susisiekimo autobusų maršrutais, kompensavimo, kompensacijų apskaičiavimo ir jų mokėjimo tvarką. 


2. Būtinos keleivinio kelių transporto paslaugos visuomenei teikiamos nors ir vežėjams komerciškai nenaudingomis sąlygomis. Šakių rajono savivaldybės taryba, atsižvelgdama į savivaldybės finansines galimybes, priima sprendimus dėl būtinumo teikti visuomenei keleivinio kelių transporto paslaugas. Šakių rajono savivaldybės administracijos direktorius priima sprendimus dėl maršrutų organizavimo, skelbia konkursus vežėjams parinkti, sudaro visuomenės aptarnavimo sutartis su vežėjais.  


3. Šakių rajono savivaldybės tarybai nustačius, kad maršrutai visuomenei yra būtini, tačiau vežėjams nuostolingi, kiekvieną mėnesį šiems vežėjams kompensuoja patirtus nuostolius, susidariusius dėl visuomenei teikiamų būtinų keleivių vežimo vietinio (priemiestinio) reguliaraus susisiekimo autobusų maršrutais paslaugų pagal sudarytas su vežėjais visuomenės aptarnavimo sutartis. Vežėjų nuostoliai, susidarantys dėl savivaldybių tarybų nustatytų keleivių vežimo reguliaraiais reisais vietinio susisiekimo maršrutais nepakankamo dydžio tarifų, kompensuojami iš savivaldybių biudžetuose tam tikslui numatytų lėšų.

4. Šiame tvarkos apraše vartojamos sąvokos suprantamos taip, kaip apibrėžta Lietuvos Respublikos transporto veiklos pagrindų įstatyme ir Lietuvos Respublikos kelių transporto kodekse.

II. VEŽĖJŲ NUOSTOLIŲ KOMPENSACIJŲ APSKAIČIAVIMO TVARKA


5. Vežėjo patirtų per mėnesį nuostolių kompensacijų dydžiai apskaičiuojami pagal formulę:

K = [((R – Rn) × M + M0) × S] ×  100 + r – (P + A), Lt,



                   
              100

 


kur:


K – vežėjo nuostolių kompensacijos dydis, Lt;


R – planuotas autobusų reisų skaičius reguliaraus susisiekimo maršrutu per mėnesį, autobusams važiuojant iš maršruto pradžios iki jo grįžimo į maršruto pradžią, vnt.;


Rn – nutrauktų (neįvykdytų) per mėnesį autobusų reisų skaičius, vnt.;


M – reguliaraus susisiekimo maršruto ilgis, autobusui važiuojant nuo maršruto pradžios iki jo grįžimo į maršruto pradžią, km;


M0 – nulinė rida per mėnesį, reikalinga reguliaraus susisiekimo maršrutui pradėti ir baigti, t. y. rida autobusui  važiuojant iš garažo (parkavimo vietos) į maršruto pradžią prieš pradedant darbą maršrute, o darbą maršrute baigus – grįžtant iš maršruto galinio punkto į garažą (parkavimo vietą), km;


S – autobuso faktinė 1 km ridos reguliaraus susisiekimo maršrutuose savikaina (vežėjo patirtos dėl keleivių vežimo maršrutuose išlaidos, padalytos iš šiuose maršrutuose atliktos ridos), Lt/km; savikaina nustatoma pagal vežėjo įmonės buhalterinės apskaitos duomeni4; į savikainą turi būti įtrauktos išlaidos, patiriamos keleivių vežimams reguliaraus susisiekimo maršrutais atlikti ir su šiais vežimais susijusios išlaidos;


r – sutartimi tarp kompetentingos įstaigos ir vežėjo nustatytas rentabilumas reguliaraus susisiekimo maršrutams, sudarantis sąlygas vežėjams kaupti lėšas reguliaraus susisiekimo autobusams atnaujinti;

P – už keleivių vežimą reguliaraus susisiekimo maršrutuose per mėnesį faktiškai iš keleivių surinktos pajamos, Lt;


A – priklausančios vežėjams kompensacijos (negautų pajamų atlyginimas) dėl keleiviams teikiamų važiavimo lengvatų, nustatytų Lietuvos Respublikos transporto lengvatų įstatymu (Žin., 2000, Nr. 32-890), gaunamos iš savivaldybių biudžetų, Lt.


Jei vežėjas aptarnauja daugiau kaip vieną maršrutą, kompensacijos K formulės dalis ((R – Rn) × M + M0), išreiškianti vežėjo atliekamą ridą maršrutuose per mėnesį, turi susidėti iš tiek dedamųjų R, Rn, M ir M0, kiek maršrutų aptarnauja vežėjas, t.y.:

((R – Rn) × M + M0) = ((R1 – R1n) × M1 + M01) + ((R2 – R2n) × M2 + M02) +… ir t. t.
III. VEŽĖJŲ NUOSTOLIŲ KOMPENSAVIMO IŠ SAVIVALDYBĖS BIUDŽETO TVARKA


6. Vežėjų patirti nuostoliai kompensuojami iš savivaldybės biudžeto pagal visuomenės aptarnavimo sutartis, sudarytas tarp vežėjų ir Šakių rajono savivaldybės administracijos. Pagal šias sutartis vežėjai, pasibaigus ataskaitiniam kalendoriniam mėnesiui, iki kito mėnesio 16 dienos pateikia Šakių rajono savivaldybės administracijai ataskaitas apie patirtus nuostolius, susidariusius dėl visuomenei būtinų keleivinio kelių transporto paslaugų reguliaraus susisiekimo maršrutuose teikimo pagal priedą. Kartu su šiomis ataskaitomis vežėjai turi pateikti įmonės vadovo ir vyriausiojo finansininko parašais patvirtintas pažymas apie šio tvarkos aprašo II skyriuje pateiktos formulės sudedamųjų dalių (R, Rn, M, M0, S, P, A, r) reikšmes, nurodydami, kaip kiekviena iš šių reikšmių buvo nustatyta arba apskaičiuota, ir sąskaitą-faktūrą.


7. Savivaldybės kontroliuojančios tarnybos, siekdamos įsitikinti gautose iš vežėjų ataskaitose nurodytų duomenų teisingumu, gali pareikalauti iš vežėjų ir kitų papildomų ataskaitų ar dokumentų, pvz., buhalterinių ataskaitų apie patirtas išlaidas vežant keleivius reguliaraus susisiekimo autobusais, ataskaitų apie planuotus reguliaraus susisiekimo autobusų  reisus ir jų faktišką įvykdymą, maršrutų ridą, nulinę ridą, faktiškai iš keleivių surinktas pajamas ir kt., tiesiogiai ar netiesiogiai susijusių su nuostolių skaičiavimais, kurių pagrindu buvo sudarytos ataskaitos, arba patikrinti reikalingus dokumentus vežėjų įmonėse. Šakių rajono savivaldybės administracija gali, bet ne ilgiau kaip iki 2 mėnesių, užlaikyti vežėjų patirtų nuostolių kompensavimą tam, kad patikrintų vežėjų pateiktas papildomas ataskaitas ar dokumentus arba patikrintų juos vežėjų įmonėse ir įsitikintų jų teisingumu.


8. Vežėjų patirti per praėjusį mėnesį nuostoliai dėl keleivių vežimo vietinio (priemiestinio) reguliaraus susisiekimo autobusų maršrutais kompensuojami iki to paties mėnesio pabaigos.. 

IV. ATSAKOMYBĖ IR SANKCIJOS


9. Už ataskaitų apie patirtus nuostolius dėl keleivių vežimo reguliaraus susisiekimo autobusų maršrutais pateikimą laiku ir nustatytąja tvarka, jose esančių duomenų teisingumą atsako vežėjai, surašę ir patvirtinę šias ataskaitas.


10. Šakių rajono savivaldybės administracija, nustačiusi, kad vežėjai sąmoningai pažeidžia įstatymų ar kitų teisės aktų, reglamentuojančių vežėjų veiklos apskaitą ir ataskaitų rengimą, reikalavimus arba su jomis sudarytas sutartis, taip pat klastoja arba iškraipo ataskaitas, nekompensuoja šių vežėjų per ataskaitinį mėnesį, kurį buvo padarytas pažeidimas, patirtų nuostolių arba taiko kitas sutartyje su vežėju numatytas sankcijas, arba gali pagal savo kompetenciją teisės aktų nustatyta tvarka sustabdyti ar panaikinti šiems vežėjams išduotas veiklos licencijas ar leidimus vežti keleivius reguliaraus susisiekimo keleiviniu kelių transportu.


11. Šakių rajono savivaldybės administracija, nustačiusi, kad vežėjai padarė šio tvarkos aprašo 10 punkte minimus pažeidimus, bet jiems už ataskaitinį mėnesį, kurį buvo padarytas pažeidimas(-ai), jau buvo išmokėta patirtų nuostolių dėl keleivių vežimo reguliaraus susisiekimo autobusų maršrutais kompensacija, šios išmokėtos kompensacijos sumą išskaičiuoja iš numatomos už kitą ataskaitinį mėnesį (kitus ataskaitinius mėnesius) išmokėti kompensacijos bei gali pagal savo kompetenciją teisės aktų nustatyta tvarka sustabdyti ar panaikinti šiems vežėjams išduotas veiklos licencijas ar leidimus vežti keleivius reguliaraus susisiekimo keleiviniu kelių transportu.

V. BAIGIAMOSIOS NUOSTATOS


12. Vadovaujantis šiuo tvarkos aprašu  negali būti kompensuojami vežėjų patirti nuostoliai dėl kitokių paslaugų teikimo ar kitokios veiklos vykdymo, nenurodytų šios tvarkos 3 punkte. Vežėjų išlaidos dėl šios tvarkos 3 punkte nurodytų paslaugų teikimo turi būti apskaitomos atskirai.


13. Ginčai dėl vežėjų patirtų nuostolių dėl keleivių vežimo reguliaraus susisiekimo autobusų  maršrutais kompensavimo sprendžiami įstatymų nustatyta tvarka.
_________________________________

